VIIENDA KOOSSEISU

MÄÄRUS

Haapsalu,								19. detsember 2008 nr 
									Eelnõu

Läänemaa Spordikooli põhimääruse muutmine

Määrus kehtestatakse huvikooli seaduse § 7 lg 2 alusel

§ 1. Muuta Haapsalu Linnavolikogu 29.02.2008 määruse nr 54 “Haapsalu linna huvikoolide põhimääruste kinnitamine” § 1 lõikega 3 kinnitatud Läänemaa Spordikooli põhimääruse § 10 lg 2 ja lugeda selle uueks sõnastuseks:
„Väljastpoolt teeninduspiirkonda võetakse õpilasi kooli tingimusel, kui õpilase elukohajärgne omavalitsus osaleb huvihariduse kulude katmisel või õpilase seaduslik esindaja on nõus katma kogu õpilaskoha maksumuse. Juhul, kui kulude katmisel osaleb teine omavalitsusüksus, peab huviharidusega seotud kulude katmiseks olema Haapsalu linnal vastava omavalitsusüksusega sõlmitud huvihariduse kulude katmise leping.“

§ 2. Muuta Haapsalu Linnavolikogu 29.02.2008 määruse nr 54 “Haapsalu linna huvikoolide põhimääruste kinnitamine” § 1 lõikega 3 kinnitatud Läänemaa Spordikooli põhimääruse § 18 lg 3 ja lugeda selle uueks sõnastuseks:
„Kui õpilase rahvastikuregistri järgne elukoht ei ole Haapsalu linn, võetakse õpilane kooli vastu § 10 lg 2 sätestatud tingimustel.“

§ 3. Läänemaa Spordikooli põhimääruse § 18 lg 4 tunnistatakse kehtetuks.

§ 4. Määrus jõustub 01. jaanuaril 2009. a.

Andreas Rahuvarm
Volikogu esimees

SELETUSKIRI
Eelnõule „Läänemaa Spordikooli põhimääruse muutmine”

2009. aasta eelarvesse on planeeritud laekumine teiste omavalitsuste õpilaste koolitamise eest Läänemaa Spordikoolis. Praegu on Haapsalu linna kanda spordikooli treenerite töötasu 100% ulatuses. Et spordikoolis treenivad ka teiste omavalitsuse lapsed, peame põhjendatuks nende osalemist spordikooli tegevuskulude katmisel analoogiliselt üldhariduskoolide, lasteaedade, muusika- ja kunstikooliga.
Arvestuslikult peaks linnale kohamaksudena laekuma 300 000 - 400 000 krooni.

Linnavalitsus teeb ettepaneku eelnõu määrusena vastu võtta.

Talis Vare, aselinnapea
05.12.2008